Bernard Haitink

Bernard Johan Herman Haitink (4. maaliskuuta 1929 Amsterdam – 21. lokakuuta 2021 Lontoo) oli alankomaalainen kapellimestari. Haitinkilla oli laaja ohjelmistorepertuaari, ja hän levytti Anton Brucknerin, Gustav Mahlerin ja Dmitri Šostakovitšin sinfoniasarjat muiden merkittävien levytystensä ohessa.

Haitink opiskeli Amsterdamin konservatoriossa. Hän soitti viulua orkestereissa, kunnes alkoi ottaa kapellimestaritunteja Ferdinand Leitnerin johdolla vuosina 1954 ja 1955. 

Haitink toimi Lontoon filharmonikkojen pääkapellimestarina vuodet 1967–1979 ja Amsterdamissa toimivan Concertgebouw-orkesterin johtajana 1961–1988. Hän oli Glyndebournen oopperafestivaalin taiteellinen johtaja vuodet 1978–1988 ja Royal Opera Housen vuodet 1987–2002. Vuodesta 2002 hän toimi Staatskapelle Dresdenin musiikillisena johtajana. Chicagon sinfoniaorkesterin pääkapellimestarina Haitink oli 2006–2010.

Vuonna 1977 Brittiläisen imperiumin ritarikunta myönsi Haitinkille ritarikomentajan arvon (Knight Commander of the British Empire, KBE). Hän voitti urallaan myös kaksi Grammy-palkintoa, Leoš Janáčekin oopperan Jenůfa ja Dmitri Šostakovitšin neljännen sinfonian levytyksistä. Edellisen hän teki kuninkaallisen oopperan ja jälkimmäisen Chicagon sinfoniaorkesterin kanssa. Lisäksi Haitink levytti myös muun muassa Beethovenia ja Brahmsia.

Haitink vieraili Suomessa Concertgebouw-orkesterin kanssa vuonna 1981.

Lähteet 

Alankomaalaiset kapellimestarit
Grammy-palkinnon saajat
Vuonna 1929 syntyneet
Vuonna 2021 kuolleet